**Prijedlog liste reda prvenstva u dječje vrtiće**

**u pedagoškoj godini 2021/2022.**

Roditelji su u periodu od 06. do 15. srpnja mogli izvršiti prijavu radi jedinstvenih upisa u dječje vrtiće i obavezni program predškole u sljedeće ustanove: DV PULA, DV MALI SVIJET, DV-SI RIN TIN TIN PULA-POLA i DJEČJE VRTIĆE DRUGIH OSNIVAČA (privatni vrtići i ostali vrtići).

Povjerenstvo za upise:

1. Članovi povjerenstva:
   1. Na prijedlog ravnateljice DV „Mali svijet“:
      1. Sanja Krizman,
      2. Irena Brajković
   2. Na prijedlog ravnateljice DV Pula:
      1. Ana Koroman Runko,
   3. Na prijedlog ravnateljice DV-SI “Rin Tin Tin”:
      1. Martina Miletić Stojković,
   4. Na prijedlog Udruge privatnih vrtića Istarske županije:
      1. Sabina Vidos,
      2. Lorena Banko-Veličković,
      3. Maja Pliško Škalic.

21.07.2021. godine donijet je Prijedlog Liste reda prvenstva za upis i Odluka o odbijanju prijava za upis.

Rok za prigovor je 5 dana od objave, odnosno do 26. srpnja 2021.

U upisnom roku zaprimljeno je 603 prijava, od kojih prema privremenim rezultatima 438 udovoljava pravilniku, 43 nema prebivalište u Puli, 105 nema navršenih 12 mjeseci i 17 je nepotpunih prijava.

Nakon obrade pristiglih prigovora formirat će se konačna lista reda prvenstva temeljem koje će se djeca upisati u dječje vrtiće.

Sukladno Pravilniku o upisima, u dječje vrtiće mogu se upisati djeca od navršenih 12 mjeseci starosti pa do polaska u osnovnu školu. Dijete i roditelji moraju imati prebivalište na području Grada Pule, ili imati status stranca sa stalnim ili privremenim boravkom na području Grada Pule.

Broj bodova za svaku prijavu za upis utvrđuje se primjenom kriterija kako slijedi:

|  |  |  |  |  |
| --- | --- | --- | --- | --- |
| Kriterij | | | | Bodovi |
| 1. Dijete roditelja žrtava i invalida Domovinskog rata | | |  | 10 |
| 2. Dijete s oba zaposlena roditelja i samohranog zaposlenog roditelja | | | | 10 |
| 3. Dijete čiji je jedan roditelj redoviti student ili učenik, a drugi je zaposlen | | | | 8 |
| 4. Dijete u udomiteljskim obiteljima |  |  |  | 6 |
| 5. Dijete u godini prije polaska u školu |  |  |  | 5 |
| 6. Dijete čiji su roditelji redoviti studenti ili učenici | |  |  | 5 |
| 7. Dijete iz obitelji s troje ili više djece |  |  |  | 4 |
| 8. Dijete s teškoćama u razvoju |  |  |  | 3 |
| 9. Dijete korisnika doplatka za djecu |  |  |  | 2 |
| 10. Dijete korisnika pomoći za uzdržavanje | |  |  | 2 |
| 11. Dijete iz obitelji koja živi u teškim socijalnim ili zdravstvenim uvijetima | | | | 2 |
| 12. Dijete čiji je jedan roditelj zaposlen |  |  |  | 1 |
| 13. Dijete čiji je brat/sestra već upisan u traženu ustanovu | | |  | 1 |
| 14. Dijete kojemu je odgođen upis u školu | |  |  | 2 |
| 15. Dijete roditelja koji ima status roditelja-njegovatelja a drugi je zaposlen | | | | 10 |

Ako dvoje ili više djece ostvari jednak broj bodova redoslijed na listi reda prvenstva utvrđuje se po kriteriju starosti djeteta.

Obzirom na broj raspoloživih mjesta u dječjim vrtićima i pristiglim zahtjevima za upis, sva djeca koja udovoljavaju pravilniku i ostvare subvenciju Grada Pule biti će upisana bez listi čekanja.